recursal/SuperWikiNEXT-32B huggingface dataset:
**Kira Grünberg** (s. 13. elokuuta 1993 Innsbruck) on itävaltalainen kansanpuolueen poliitikko ja entinen seiväshyppääjä. 169 senttimetriä pitkä ja 58 kilogrammaa painava Grünberg edusti ATSV Innsbruckia ja hänen valmentajinaan toimivat Thomas Herzog ja Frithjof Grünberg. Grünberg pitää hallussaan Itävallan ennätystä sekä sisä- että ulkoradoilla.

Grünberg oli mukana vuoden 2014 EM-kilpailuissa Zürichissä. Hän selviytyi finaaliin hypättyään karsinnassa uuden Itävallan ennätyksen, mutta jäi finaalissa ilman tulosta. Vuosien 2013 ja 2014 joukkue-EM-kilpailuiden kakkosliigassa Grünberg oli kolmas. Vuoden 2015 Euroopan kisoista Bakusta Grünberg saavutti sekajoukkuekilpailun hopeaa voitettuaan seiväshypyn kisaennätyksellä 435.

Heinäkuussa 2015 Grünberg putosi harjoituksissa niskoilleen hypyn jälkeen. Häntä operoitiin monta tuntia, mutta hänen selkänikamansa olivat vaurioituneet niin pahasti, että Grünberg halvaantui kaulasta alaspäin. Loukkaantuminen päätti myös Grünbergin uran.

Hän kirjoitti elämästään vuonna 2016 julkaistun *My Jump Into New Life* -nimisen kirjan. Hän kykenee jo liikuttamaan käsiään ja opiskelee yliopistossa farmasiaa. 

Marraskuusta 2017 alkaen Grünberg on edustanut Itävallan kansanpuoluetta maan parlamentin alahuoneessa.

Ennätykset
----------

### Ulkoradat

| *Laji* | *Tulos* | *Paikka* | *Päivä* |
| --- | --- | --- | --- |
| **Seiväshyppy** | 445 cm **NR** | Zürich | 12. elokuuta 2014 |

### Sisäradat

| *Laji* | *Tulos* | *Paikka* | *Päivä* |
| --- | --- | --- | --- |
| **Seiväshyppy** | 445 cm **NR** | Praha | 6. maaliskuuta 2015 |

Lähteet
-------

1. 1 2  Kira Grünberg *Republik Österreich Parlament*. Itävallan parlamentti. Viitattu 23.12.2021. (saksaksi)
2. ↑
3. ↑
4. ↑
5. ↑  Halvaantunut naishyppääjä kyllästyi toimittajan seksikysymyksiin - napakka uhkaus vaiensi *iltalehti.fi*. Viitattu 30.8.2016.
6. 1 2  Kira Grünberg Kansainvälinen yleisurheiluliitto.  (englanniksi)

Aiheesta muualla
----------------

* Kira Grünberg Itävallan parlamentin verkkosivuilla (saksaksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* World Athletics
* Tilastopaja 🔒

 |

 |
Atlanttisten kielten puhuma-alue.
**Atlanttilaiset** eli **länsiatlanttiset kielet** ovat etupäässä Länsi-Afrikassa puhuttujen nigeriläis-kongolaisten kielten ryhmä.

Ryhmän suurin kieli on fulani, jonka puhuma-alue ulottuu Länsi-Afrikasta aina Sudaniin saakka. Sen muita jäseniä ovat Senegalin ja Gambian kansalliskielet wolof, serer ja jola-fonyi sekä monet Senegalin eteläosan ja Guinea-Bissaun kielet, joista suurin on balanta.

Kieliryhmän kokoonpanosta ja sisäisestä luokittelusta on esitetty erilaisia näkemyksiä. Konstantin Pozdnjakovin ja Guillaume Segererin mukaan atlanttiset kielet jakautuvat pohjoiseen ja bak-ryhmään, joihin kuuluu 50–60 Senegalista Guineaan ulottuvalla alueella puhuttua kieltä. Heidän mukaansa ryhmään eivät kuulu Guinea-Bissaun, Guinean, Sierra Leonen ja Liberian mel-kielet kuten temne ja kissi, jotka David Sapir luki atlanttisten kielten eteläryhmään. Eteläryhmän jäseniksi katsotut limba, gola ja sua ovat Pozdnjakovin ja Segererin mukaan nigeriläis-kongolalaisia isolaattikieliä ja isolaattina pidetty bijago kuuluu bak-ryhmään.

Atlanttisten kielten ominaisuuksiin kuuluvat nominiluokat, jotka yhdistävät ne bantukieliin. Toinen kielitieteilijöitä kiinnostava piirre on sanakannan alkukonsonanttien morfofonologinen vaihtelu. Atlanttisissa kielissä on lainasanoja arabiasta, ranskasta ja englannista sekä mandelaisista ja mel-kielistä. Fulani ja wolof ovat vaikuttaneet moniin pienempiin kieliin.

Fulania ja wolofia on kirjoitettu arabialaisella kirjaimistolla jo ennen siirtomaa-aikaa. Senegalissa vahvistettiin vuonna 1971 latinalaiset kirjaimistot wolofia, fulania, sereriä ja jolaa varten.

Lähteet
-------

1. 1 2  Pozdnjakov, K. I.: *Sravnitelnaja grammatika atlantitšeskih jazykov: Imennyje klassy i fono-morfologia*, s. 18–22. Moskva: Nauka, 1993. ISBN 5-02-016809-2. Teoksen verkkoversio.
2. 1 2  *Lingvistitšeski entsiklopeditšeski slovar*, s. 161–162. Moskva: Sovetskaja entsiklopedija, 1990. ISBN 5-85270-031-2.
3. 1 2  Konstantin Pozdniakov & Guillaume Segerer: A Genealogical classification of Atlantic languages *academia.edu*.  Arkistoitu 17.12.2019. Viitattu 29.8.2020.
**Kirakkajärvi** on järvi Inarissa Lapin maakunnan pohjoisosassa. Sen pinta-ala on 3,1 neliökilometriä. Etäisyys Ivalosta on 116 kilometriä pohjoiskoilliseen ja Rovaniemeltä 368 kilometriä pohjoiskoilliseen.

Maantiede
---------

Kirakkajärvi koostuu pääaltaasta ja sen itäpuolisesta Pikku Kirakkajärvestä. Niitä yhdistävän salmen leveys on kapeimmillaan noin 80 metriä. Noin kuudesosa Kirakkajärvestä on vähintään 10 metriä syvä. Suurin osa kyseisestä alueesta sijaitsee järven läntisellä selkävedellä, jossa on myös kaksi 20–22-metristä syvännettä. Pikku Kirakkajärven suurin syvyys on 11 metriä.

Kirakkajärven saarilla ei ole karttanimiä. Suurimmat saaret sijaitsevat aivan järven syvimmän alueen itäpuolella. Kirakkajärven rannoilla on haja-asutusta. Järven pohjoispuolinen Kirakkavaara kohoaa noin sata metriä järven pintaa korkeammalle.

Kirakkajärven lounaispuolella sijaitsee Sevettijärvi (95,6 metriä mpy). Järviä erottavan kannaksen kapeimmasta kohdasta virtaa vesiuoma Kirakkajärvestä Sevettijärveen.

Kirakkajärven vesitilavuus on 16 037 000 kuutiometriä.

Kirakkajärven pohjoispuolitse kulkee kantatie 92.

Kirakkajärvi (69.065.1.001) kuuluu Kirakkajärven valuma-alueeseen (69.065), joka on kolmannen jakovaiheen vesistö Näätämöjoen vesistössä (69). Toinen jakovaihe on Sevettijärven valuma-alue (69.06). Kirakkajärvi on toiseksi laajin Kirakkajärven valuma-alueen 92:sta vähintään hehtaarin laajuisesta vakavedestä. Laajin on Vainosjärvi ja kolmanneksi laajin Karekkijärvi, jota seuraa Vainoslompolo, Kalatonjärvi, kaksi nimetöntä järveä ja Ottujärvi. Ottujärveä pienemmät vakavedet ovat vailla virallista nimeä.

Kirakkajärvi kuuluu Inarin 50 laajimman järven joukkoon. Sitä edeltävät Sollomusjärvi, Iso Rovijärvi ja Alajärvi. Sitä seuraavat Luolajärvi ja Vaassalijärvi.

Näätämöjoen vesistön Kirakkajärvi on laajin Suomen kolmesta Kirakkajärvestä. Toiseksi laajin Kirakkajärvi sijaitsee Inarissa Paatsjoen vesistössä ja pienin Kirakkajärvi sijaitsee Simossa Kemijoen vesistössä.

Lähteet
-------

1. 1 2 3 4 5 6  Kirakkajärvi, vakavesi, Inari
2. 1 2 3 4 5 6 7 8  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 24.1.2022.
3. ↑  Kirakkajärvi. Järviwiki. Viitattu 24.1.2022.
4. ↑  Kirakkajärven valuma-alue (69.065). Järviwiki. Viitattu 24.1.2022.
5. ↑  Inari. Järviwiki. Viitattu 24.1.2022.
6. ↑  Kirakkajärvi. Järviwiki. Viitattu 24.1.2022.
**Hirsch Lipman Drisin** (20. syyskuuta 1902 Helsinki – 14. lokakuuta 1972 Adelaide, Australia) oli suomenjuutalainen pikajuoksija. Drisin voitti 200 metrin juoksun Suomen mestaruuden vuosina 1920 (aika 23,0) ja 1922 (22.5). Lisäksi hän oli 100 metrillä hopealla vuosina 1920–1922, 200 metrillä pronssilla vuonna 1921 ja 400 metrillä pronssilla vuonna 1925. 17 vuoden ja 9 kuukauden ikäinen Drisin oli voittaessaan kaikkien aikojen nuorin miesten sarjojen yleisurheilun Suomen mestari. Ennätys säilyi aina vuoteen 2021, jolloin Kasperi Vehmaa voitti pituushypyn kultaa 16 vuoden ja 6 kuukauden iässä.

13. elokuuta 1922 Drisin juoksi 200 metrin Suomen ennätyksen 22,5. 4 × 100 metrin viestijuoksussa hän oli mukana tekemässä Suomen ennätystä 42,6 Göteborgissa vuonna 1923. Samoin 4 × 400 metrin viestijuoksussa hän oli joukkueessa, joka teki Göteborgissa vuonna 1923 Suomen ennätyksen 3.19,3.

Drisin oli mukana 4 × 400 metrin viestijoukkueessa vuoden 1924 olympialaisissa. Joukkue karsiutui alkuerissä ja toista osuutta juossut Drisin loukkaantui kisojen aikana.

Seuratasolla Drisin edusti suomenjuutalaisten urheiluseuraa Stjärnania.

Lähteet
-------

1. ↑  Hirsch Drisin *Olympedia*. Viitattu 16.6.2023. (englanniksi)
2. 1 2  Hirsch Drisin Tilastopaja (vaatii kirjautumisen, maksullinen palvelu). Viitattu 16.6.2023.
3. ↑  Jotkut lähteet antavat kuolinvuodeksi 1973
4. 1 2  Drisin, Hirsch Jews In Sports. Viitattu 16.6.2023.
5. ↑  Nuorissa on voimaa - Katsaus Kalevan Kisojen nuorimpiin mestareihin ja mitalisteihin *Etusuora*.  3.8.2022. Viitattu 4.8.2022.
**Kiran Mazumdar-Shaw** (o.s. *Mazumdar*; s. 23. maaliskuuta 1953; Pune, Maharashtra, Intia) on intialainen yrittäjä ja yritysjohtaja. Hän työskentee vuonna 1978 perustamansa Biocon-lääketeollisuusyhtiön toimitusjohtajana ja hallituksen puheenjohtajana.

Maaliskuussa 2018 yhdysvaltalainen talousjulkaisu Forbes arvioi Mazumdar-Shaw’n varallisuudeksi 3,6 miljardia dollaria. Forbesin vuoden 2017 maailman vaikutusvaltaisimpien naisten listalla Mazumdar-Shaw pääsi sijalle 71.

Mazumdar-Shaw on intialaisen United Breweries -panimon panimomestarin tytär. Alkujaan hän aikoi jatkaa isänsä jalanjäljillä. Hän opiskeli ensin Bangaloren yliopistossa (B.Sc. 1973) ja jatkoi Australian Melbournen yliopistoon (M.Sc. pääaineenaan oluenpaneminen).

Naisena hän ei kuitenkaan saanut alan töitä palattuaan Intiaan. Muutaman vuoden kuluttua hän tapasi irlantilaisen Biocon Biochemicalsin omistajan Leslie Auchinclossin, joka Mazumdar-Shaw’n tavattuaan sopi tämän kanssa vuonna 1978 Biocon India -yhteisyrityksen perustamisesta valmistamaan alkoholijuomien, paperin ja muiden tuotteiden valmistuksessa tarvittavia entsyymejä. Jo vuoden sisään yritys tuotti entsyymejä myös Euroopan ja Yhdysvaltain markkinoille. Vuonna 1989 Auchincloss myi osuutensa yhteisyrityksestä Unileverille, joka myi osuutensa edelleen Imperial Chemical Industries -yhtiölle (1997) ja myöhemmin Mazumdar-Shaw’n puolisolle, tekstiilialan johtajalle John Shaw’lle, joka kaupan jälkeen liittyi Bioconin johtajistoon.

Lähteet
-------

1. 1 2 3 4  Sherman Hollar: Kiran Mazumdar-Shaw. Indian businesswoman  18.3.2018. britannica.com. Viitattu 8.5.2018. (englanniksi)
2. 1 2  Kiran Mazumdar-Shaw. Founder-chair, Biocon Ltd. (The World's 100 Most Powerful Women, 2017 ranking)  2017. Forbes, forbes.com. Viitattu 8.5.2018. (englanniksi)
3. ↑  The World's 100 Most Powerful Women (Maailman 100 vaikutusvaltaisinta naista)  2017. Forbes, forbes.com. Viitattu 8.5.2018. (englanniksi)

Aiheesta muualla
----------------

* Kiran Mazumdar-Shaw. Chairperson & Managing Director, Biocon Limited (Arkistoitu – Internet Archive) (englanniksi) (biocon.com)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Kiran Mazumdar-Shaw 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Tieteilijät | 
* CiNii

 |

 |
*Tämä artikkeli käsittelee yhteiskunnan rikollisia. Samannimisestä elokuvasta on oma artikkelinsa.*

Butch Cassidy, tunnettu villin lännen lainsuojaton
**Lainsuojaton** eli **rauhaton** tai **henkipatto** on henkilö, joka on tuomittu raskaiden rikosten johdosta menettämään "rauhansa" eli lain antaman suojan. Käytännössä tämä tarkoittaa, että tällaisen henkilön saa kuka tahansa vapaasti surmata. Määräaikainen tai elinikäinen lainsuojattomuus oli rangaistuksena käytössä muun muassa varhaiskeskiajan Skandinaviassa ja Englannissa. 

Lainsuojattomiksi (*outlaws*) on usein kutsuttu myös etsintäkuulutettuja rikollisia Yhdysvaltain villissä lännessä 1800-luvulla: tällaisten henkilöiden kiinniottajalle voitiin maksaa palkkio, jos hän toimitti viranomaisille etsintäkuulutetun tai tämän ruumiin.

Lainsuojattomat keskiajan Englannissa
-------------------------------------

Ajan kirjallisuus romantisoi usein keskiajan englantilaisten lainsuojattomien (keskienglanniksi *outlaue*, myöhemmin *outlaw*) elämää. Kuuluisin englantilainen lainsuojaton lienee Robin Hood. Todellisuudessa lainsuojattomien elämä oli ankeaa – anglosaksien ajoilta periytyvissä laeissa heidän omaisuutensa tuomittiin menetettäväksi kruunulle, ja kuka tahansa, joka avusti lainsuojatonta, joutui itse vaaraan, koska lainsuojattoman avustaminen oli itsessään rikos. Lainsuojattoman surmaaminen ei ollut murha vaan kunniakas teko. Tämän takia lainsuojattomat joutuivat käytännössä piileksimään yhteisöjen ulkopuolella esimerkiksi metsissä. Heidän yhteytensä koko yhteiskuntaan oli käytännöllisesti katsoen poistettu.

Anglosaksien laissa myös henkilö, joka pakoili oikeudenkäyntiä tai syytettä raskaasta rikoksesta, voitiin julistaa lainsuojattomaksi myös ilman oikeudenkäyntiä, koska oikeuden pakoilu oli itsessään kuolemanrangaistuksella rangaistava rikos. Lain suoja voitiin kuitenkin palauttaa, jos henkilö saapui oikeuteen vastaamaan syytöksiin.

Yhdysvalloissa lainsuojattomaksi julistaminen oli mahdollista vuoteen 1879 asti ja Skotlannin laissa vuoteen 1940.

Katso myös
----------

* Valtakunnankirous
**Lainsäädäntö** tarkoittaa valtiossa voimassa olevia oikeussäännöksiä ja niiden antamiseen liittyviä valtioelinten toimia eli lainsäädäntää. Lainsäädäntö on lainkäytön ja hallinnon rinnalla oleva oikeusvaltion valtiollisen toiminnan muoto, joka tuottaa kirjoitettua eli säädännäistä oikeutta. Se tarkoittaa sekä kansanedustuslaitoksen säätämiä lakeja että toimeenpanovallan antamia asetuksia ja laajasti ymmärrettynä koko voimassa olevaa oikeutta. Asetuksiin rinnastettavia ovat valtioneuvoston ja ministeriöiden päätökset.

Ahvenanmaan maakunnan maakuntalainsäädäntö perustuu maakunnalla olevaan lainsäädäntövaltaan sen itsehallintolaissa säädetyissä asioissa. Ahvenanmaan maakuntapäivien hyväksymä maakuntalaki on oikeusministeriön ja Ahvenanmaan valtuuskunnan lausunnon jälkeen esiteltävä tasavallan presidentille. Hän voi korkeimman oikeuden lausunnon saatuaan määrätä maakuntalain raukeamaan osittain tai kokonaan, jos hän katsoo lain koskevan Suomen turvallisuutta tai sen säätämisen ylittävän maakuntapäivien toimivallan.

Säädännön määrä
---------------

Yhteiskuntaa sääntelevät tärkeimmät normit löytyvät lakikirjoista, ja lakikirjoja on täydellinen sarja Eduskunnan kirjastossa.

Niitä on kirjaston hyllyillä yhteensä 15,3 metriä, koottuna 254-osaiseen Suomen säädöskokoelma -kirjasarjaan. Raamatullisen ohuille sivuille on printattu kaikki Suomen lait ja asetukset vuodesta 1860 alkaen. Sen jälkeen sarja on täydentynyt joka vuosi sitä mukaa kuin vanhoja normeja on kumottu ja uusia säädetty. Niitä on säädetty 1970-luvusta lähtien yli tuhat vuodessa, yhteensä jo 91 802 vuoden 1860 ja syyskuun 2014 välillä.

Lainsäädäntökausi
-----------------

Lainsäädäntökausi eli legislatuurikausi eli legislatuuri on kansanedustuslaitoksen vaalikausi eli aika, jonka sen jäsenten toimivalta kestää. Suomessa eduskunnan toimikausi kestää neljä vuotta.

EU-lainsäädäntö Suomessa
------------------------

Euroopan unionin sekundaarilainsäädäntöön kuuluvat muun muassa asetukset, direktiivit ja päätökset, joita sovelletaan suoraan tai välillisesti EU:n jäsenvaltioihin.

Suomessa vuoden 2013 lopulla tehdyn arvion mukaan enintään viidennes eduskunnan hyväksymistä laeista oli sellaisia, joissa viitattiin EU:n säännöksiin.

Katso myös
----------

* Lain säätäminen Suomessa

Lähteet
-------

1. ↑  Suomalainen tietosanakirja, Weilin+Göös 1989–1993
2. 1 2  Otavan iso tietosanakirja, Otava 1960–1965
3. ↑  Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palsta 539
4. ↑  Ahvenanmaan itsehallintolaki, 19 §
5. 1 2  Eduskunta puoliksi, liiallinen holhous ja sääntely pois  6.9.2014. Helsingin Sanomat.  Arkistoitu 24.9.2014. Viitattu 2.1.2015.
6. ↑  Oikeusministeriö: 1.3 EU-säädökset *Lainlaatijan EU-opas*.  Arkistoitu 6.8.2020. Viitattu 2.5.2020.
7. ↑  Lukijat vinkkasivat ärsyttävimmistä pykälistä – EU:n sijasta syypäänä useimmiten kotimaiset voimat  10.12.2013. Helsingin Sanomat.  Arkistoitu 2.1.2015. Viitattu 2.1.2015.

Aiheesta muualla
----------------

* EU:n lainsäädännön tiivistelmät – Europa.eu
**Kiratat** (*Andrographis*) on noin 20–30-lajinen  ruohokasvisuku akanttikasvien heimossa (Acanthaceae).

Tuntomerkit
-----------

Kiratat ovat ruohoja tai pieniä pensaita, joissa on kystoliittejä. Lehdet ovat ehytlaitaisia. Kukat sijaitsevat varsipäätteisissä tai lehtihankaisissa röyhyissä, tertuissa tai toisinaan tähkissä tai tiheissä ryhmissä; kukinnossa on suojuslehtiä. Yhdislehtinen verhiö on viisiliuskainen, ja liuskat ovat kapeita ja ainakin melkein samankokoisia. Teriö on tyvestään putkimainen tai suppilomainen, reunaltaan kaksihuulinen; alahuuli on kolmiliuskainen, ylähuuli kokonainen tai kaksiliuskainen. Heteitä on kaksi ja ne saattavat pistää ulos teriötorvesta; palhot ovat toisinaan karvaisia, ja ponnen puoliskot (teekat) ovat ainakin lähes samankokoiset ja tyveltään karvaiset. Hedelmä on pitkänomainen tai soikea kota ja sisältää 6–20 pallomaista tai hieman litistynyttä siementä.

Levinneisyys
------------

Kiratat ovat kotoisin trooppisesta ja subtrooppisesta Aasiasta.

Käyttö
------

Suvun tunnetuin laji on rohtokirata (*Andrographis paniculata*), jolla nimensä mukaisesti on ollut lääkinnällistä käyttöä.

Kuvia
-----

* Andrographis alata*Andrographis alata*
* Andrographis atropurpurea*Andrographis atropurpurea*
* Andrographis echioides*Andrographis echioides*

Lähteet
-------

1. ↑
2. 1 2 3


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q15733525
* Wikispecies: Andrographis
* APNI: 89054
* CoL: 62C3X
* EoL: 72723
* EPPO: 1ADGG
* FoC: 101685
* GBIF: 3173177
* GRIN: 642
* iNaturalist: 143424
* IPNI: 375-1
* IRMNG: 1009556
* ITIS: 182365
* NCBI: 175693
* Open Tree of Life: 275711
* PLANTS: ANDRO5
* POWO: urn:lsid:ipni.org:names:375-1
* Tropicos: 40014053
* WFO: wfo-4000001996

 |

 |
**Maracaibojärvi** (esp. *Lago de Maracaibo*) on Etelä-Amerikan pohjoisosassa Venezuelassa sijaitseva sisämeri, jonka pinta-ala on noin 13 200 neliökilometriä. Maracaibojärvi on yhteydessä Karibianmeren Venezuelanlahteen noin 75 kilometriä pitkän ja kahdeksan kilometriä leveän San Carlosin kanaalin  kautta. Sisämeren suuosissa vesi on murtovettä, mutta sisäosissa makeaa. Maracaibojärveen laskevia jokia ovat Catatumbo, Santa Ana ja Chama.

Satelliittikuva (2004), vihreät juonteet veden pinnalla ovat limaskaa.Maracaibojärven suulla sijaitsee Maracaibon satamakaupunki, joka on Venezuelan toiseksi suurin kaupunki. Vuonna 1962 kanaalin yli rakennettiin 8,7 kilometrin pituinen Kenraali Rafael Urdanetan silta. Järven itäosassa sijaitsevat Venezuelan rikkaimmat öljykentät.

Veden pinnalla kelluva vesikasvi pikkulimaska (*Lemna minor*) on vuodesta 2004 muodostunut vakavaksi ongelmaksi Maracaibojärvellä.

Ukkonen Catatumbojoen suulla.
Järveen laskevan Catatumbojoen suualue on tunnettu poikkeuksellisen voimakkaista ukkosmyrskyistään, joiden syntyyn vaikuttavat kuuma ja kostea ilmasto sekä Andeilta puhaltava tuuli. Alueella on sanottu ukkostavan useiten maailmassa.

Lähteet
-------

1. 1 2  Venezuela’s Giant Lake of Endless Oil Is a Filthy, Lawless Mess *Bloomberg*.  4.8.2015. Viitattu 22.8.2016. (englanniksi)
2. ↑  General Rafael Urdaneta Bridge *Structurae*. Viitattu 22.8.2016. (englanniksi)
3. ↑  Duckweed Invasion in Lake Maracaibo *Earth Observatory*.  23.6.2004. NASA. Viitattu 22.8.2016. (englanniksi)
4. ↑  Venezuela’s nightly lightning show *The Guardian*.  11.3.2015. Viitattu 22.8.2016. (englanniksi)

Aiheesta muualla
----------------

* Kuvia tai muita tiedostoja aiheesta **Maracaibojärvi** Wikimedia Commonsissa
Honkajoen logo.
**Honkajoki Oy** on Honkajoella Satakunnassa sijaitseva kierrätysyritys, joka tekee teurasjätteistä ja maatiloilla kuolleiden eläimien ruhoista muun muassa lannoitteita ja rehua. 

Yrityksen tuotannosta syntyy lannoitteita ja rehua sekä raaka-aineita energian, kuten biodieselin tuotantoon. Yritys toimii agroekologisella toimintamallilla, joka pohjautuu luonnon omaan kiertokulkuun. Honkajoki Oy:n omistavat HKScan sekä Atria Oyj. Honkajoki-konserniin kuuluu myös tytäryhtiö Findest Protein Oy. Konsernissa työskentelee noin 80 henkilöä ja sen liikevaihto vuonna 2012 oli noin 29 miljoonaa euroa.

Vuoden 2014 aikana Honkajoella sijaitsevalle Kirkkokallion alueelle rakentuu Honkajoki Oy:n tuotantolaitoksen yhteyteen Taaleritehtaan rakennuttama biokaasulaitos.

Lähteet
-------

1. ↑  Honkajoki Oy:n kotisivut Viitattu 6.11.2013.
2. ↑  Taaleritehdas rakentaa Honkajoelle biokaasulaitoksen  9.9.2013. Taaleritehdas. Viitattu 6.11.2013. [vanhentunut linkki]
3. ↑  Honkajoki Oy: Päätös uudesta tuotantolaitoksesta tänä vuonna  12.2.2013. Yle Uutiset. Viitattu 6.11.2013.
**Rockville** on kaupunki Yhdysvaltojen Marylandin osavaltion Montgomeryn piirikunnassa ja yksi pääkaupunki Washington D.C.:n esikaupungeista. Rockville on piirikuntansa hallintokeskus (*county seat*). Washingtonin luoteispuolella sijaitsevassa Rockvillessä oli vuonna 2008 kaikkiaan 60 734 asukasta. Kaupunki kuuluu pääkaupunkiseudun hallintoalueeseen nimeltä Baltimore–Washington Metropolitan Area.

Väestö
------

Monet asukkaista ovat hyvätuloisia pääkaupungissa työssä käyviä virkamiehiä. Rockvilleen kulkee Washingtonin metron punainen linja. Rockvillessä on Marylandin suurimpiin kuuluvat juutalaisten ja kiinalaisten yhteisöt.

Talous
------

Rockvillen suurimpia työnantajia ovat piirikuntahallinnon (5 000 työntekijää) ja julkisten koulujen (2 500 työntekijää) ohella puolustusvälineyhtiö Lockheed Martin (2 000), yhteiskunnallinen tutkimuslaitos Westat (2 000), yrityskonsulttiyhtiö Booz Allen Hamilton (1 300) ja Montgomery College (1 000 työntekijää). Videopeliyhtiö Bethesda Softworks perustettiin 1986 naapurikaupunki Bethesdassa, mutta muutti jo vuonna 1990 Rockvilleen. Bethesdan tavoin Rockvillessä toimii monia terveydenhoitoalan suuryrityksiä ja tutkimuslaitoksia.

2010-luvulla Movoto-kiinteistövälitysyhtiö arvioi Rockvillen Washingtonin pääkaupunkiseudun kuudenneksi parhaaksi asuinalueeksi.

Kuvia
-----

* Bingham-Brewer HouseBingham-Brewer House
* RautatieasemaRautatieasema
* Twinbrookin metroasemaTwinbrookin metroasema

Lähteet
-------

1. ↑  Bethesda Softworks Success Story, SuccessStory-sivusto. Viitattu 29.5.2017.
2. ↑  Grigson, Natalie: These Are The 10 Best Washington, D.C. Suburbs *Movoto Blog*.  ei päiväystä. Viitattu 29.5.2017.

Aiheesta muualla
----------------

* Kuvia tai muita tiedostoja aiheesta **Rockville (Maryland)** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäiset artikkelit: sv:Rockville, Maryland & en:Rockville, Maryland
Round 3-sarjan (R3) *Kite*-ydintesti oli 3 kT (2.9 kT) voimakkuuksinen. Se laukaistiin lentopudotuksena 11. lokakuuta 1956.
**Maralinga** on alue Etelä-Australiassa. Alue tuli tunnetuksi etenkin 1950-luvulla suoritetuista ydinkokeista. Niitä toteutti Yhdistynyt kuningaskunta. Läheinen Emu Field oli toinen alue, Monte Bellon saariryhmän ohella, missä Iso-Britannia ydinkokeitaan toteutti Australian alueella.

Alueella toteutettiin kilotonni-luokan ydinkokeita (max. 27 kT), jotka suoritettiin vuosina 1956 - 1963. Ainakin Operaatio Buffalo (jossa laukaistiin, n. 1/5 eli 20%:iin alennetun tehovoiman Blue Danube-ydinpommi) sekä Operaatio Antler toteutettiin juuri tällä, kyseen omaisella kohdealueella. Muun toiminnan ohella, Red Beard -luokan taktiseen ydinpommiin, liittyvää kehitystyötä tehtiin. Operaatio Antlerissa kokeiltiin muun toiminnan ohella, ns. primääri-räjähdettä eli fuusiopommin sytyttävää fissio-räjähdettä, jolloin fuusio-tapahtuma on sekundäärinen räjähdys.

"Punaista aroa", maaseutua Maralingan alueella.

Lähteet
-------

1. ↑   Viitattu 28.12.2021.
2. ↑   Viitattu 5.1.2022.
3. ↑   Viitattu 28.12.2021.
4. ↑   Viitattu 5.1.2022.

Aiheesta muualla
----------------

* 
*
**Hiroto Honda** (engl. *Tristan Taylor*) on kuvitteellinen hahmo manga- ja animesarjassa *Yu-Gi-Oh!*. Hän on Yugi Mutoun, Katsuya Jounouchin, Anzu Mazakin ja Miho Nosakan sekä paikoin myös Ryou Bakuran hyvä ystävä. Hän käy Domino High Schoolia ja on luokalla 1-B.

Luonne ja ulkonäkö
------------------

Ensimmäisissä jaksoissa Honda on siivojaosaston päällikkö ja on hyvin draamattinen sekä tarkkaavainen työstään. Honda on hyvin koominen ja vahva hahmo, vaikkei sarjassa pelaa lähes olleenkaan pelejä, ainakaan useasti.

Hondan hiustyyli on kovin erikoinen, sillä suurin osa hänen hiuksistaan muodostaa eteenpäin ylentyvän pitkän piikin. Hondan hiukset ovat tumman ruskeat ja silmät tummahtavan vihreät. Toisella tuotantokaudella hänet yleensä nähdään pukeutuneena pitkään, avonaiseen, ruskeaan takkiin, jossa on korkea kaulus. Hänellä on myös alla valkoinen paita ja päällä tumman siniset farkut.

Biografia
---------

Honda oli toinen Yugin kiusaajista, kunnes Yugi toivoi Millennium-arvoitukselleen, että saisi ystäviä. Pianpa Jonouchi sekä myös Honda tulivat hänen tärkeiksi ystävikseen. Ensimmäisellä tuotantokaudella Honda oli saanut siivoojaosaston päällikön arvonimen ja vaalii työtään koko kunniallaan sekä on tarkkaavainen työnsä säännöistä. Honda on myös syvästi ihastunut tyttöön nimeltä **Miho Nosaka** (esiintyy vain ensimmäisessä *Yu-Gi-Oh!* -animessa), jonka vuoksi tekisi mitä vain ja menisi minne vain. *Yu-Gi-Oh! Duel Monsters* -sarjassa Mihon astuessa pois, Katsuya Jounouchin pikkusisko, **Shizuka Kawai**, ihastuu Hondaan. Honda ei pelaa pelejä niinkään useasti kuin Jounouchi tai Yugi, vaan tyytyy mieluummin olemaan Anzun kanssa kannustamassa heitä. Mangassa Honda tunnetaan myös tarkka-ampujana.

Aiheesta muualla
----------------

* Tristan Taylor Wikiassa (englanniksi)
* Tristan Taylorista japanilaisella ja englantilaisella infolla (englanniksi)
**Honkalampi** on saareton järvi Liperissä Pohjois-Karjalan maakunnassa. Sen pinta-ala on 49,6 hehtaaria. Honkalampi sijaitsee Joensuun keskustaajaman tuntumassa noin 13 kilometriä Joensuun keskustasta länteen.

Maantiede
---------

Honkalammen pituus kaakosta luoteeseen on 1,5 kilometriä. Pohjoisrannan noin 200 metriä pitkä niemimaa jakaa järven kaakkoiseen ja luoteiseen osaan, joista luoteinen on huomattavasti syvempi. Eteläisin järvenosa on Kotilahti, jonka länsipuolella on Uittoniemi ja itäpuolella Paloniemi. Vajaa neljäsosa Honkalammesta on enintään kolme metriä syvä ja runsaasti yli neljäsosa on vähintään kymmenen metriä syvä. Syvin kohta, 21 metriä, sijaitsee järven luoteisosassa, kaakkoisosan syvin kohta on noin 13 metriä.

Joensuun keskustasta länteen ulottuva kaupunkimainen asutus päättyy Honkalammen paikkeilla. Järven rannoilla on pientaloja, mutta Kotilahden rannat ovat suhteellisen koskemattomia. Järven pohjoisen rannan vieritse kulkee maantie ja rautatie. Honkalampi laskee Kotilahden rannalta alkavaa Honkapuroa itään Oriveteen (75,9 metriä mpy).

Honkalammen vesitilavuus on 3 495 500 kuutiometriä.

Honkalampi (04.324.1.002) kuuluu Honkapuron-Ylämyllynpuron valuma-alueeseen (04.324), joka on kolmannen jakovaiheen vesistö Vuoksen vesistössä (04). Toinen jakovaihe on Pyhäselän alue (04.32) ja ensimmäinen on Oriveden–Pyhäselän alue (04.3). Honkalampi on Honkapuron-Ylämyllynpuron valuma-alueen laajin vakavesi. Alueeseen kuuluu Honkalammen lisäksi Nuottilampi, Mustalampi ja Paha-Särki.

Lähteet
-------

1. 1 2 3 4  Honkalampi, vakavesi, Liperi
2. 1 2 3 4 5 6 7 8  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 8.5.2022.
3. ↑  Honkalampi. Järviwiki. Viitattu 8.5.2022.
4. ↑  Honkapuron-Ylämyllynpuron valuma-alue (04.324). Järviwiki. Viitattu 8.5.2022.
*Bersama lucens*
**Mesipuukasvit** (Melianthaceae) on pieni kasviheimo koppisiemenisten Geraniales-lahkossa. Lahkon tunnetuimmat edustajat ovat kurjenpolvikasvit (Geraniaceae).

Tuntomerkit
-----------

Mesipuukasvit ovat epämiellyttävän tai sinapin tuoksuisia pensaita tai puita, joissa on saponiineja, eräitä glykosideja ja oksalaattikiteitä. Lehdet ovat järjestyneet kierteisesti ja ovat pääteparisia, lehdykät keskiruotiin niveltyviä, sulkasuonisia, voimakassahaisia tai ehytlaitaisia. Kookas korvake on pariton ja sijaitsee ruodin ja verren välissä (intrapetiolaarinen korvake). Kukinto on varsipäätteinen tai lehtihankainen, terttumainen, ja toisinaan sen kärjessä on näyttävä steriilien kukkien muodostama osa. Kukat ovat kookkaita, vaihtelevassa määrässä vastakohtaisia (monosymmetrisiä) ja ylösalaisin kääntyneitä. Verholehtiä on viisi; ne ovat joko erillisiä tai kaksi on kasvanut yhteen; toisinaan yksi niistä on heikosti kannuksellinen. Kynnellisiä terälehtiä on neljä tai viisi keskenään erikokoista, joskus kärjestään ulospäin taipuneita. Mesiäinen on kookas, rengasmainen tai toispuolinen, ja sijaitsee hetiön ulkopuolella. Heteitä on neljä tai viisi, toisinaan tyvestään yhteen kasvaneita. Sikiäin on yhdislehtinen ja koostuu kolmesta seitsemään, tavallisesti neljästä tai viidestä emilehdestä. Sen lokeron sisäpinta on rauhaskarvainen ja siinä on yhdestä viiteen siemenaihetta kussakin emilehdessä kärki- tai pohjaistukassa. Vartalo on pitkä, luotti pistemäinen tai pallomainen. Hedelmä on selkäluomainen rakokota, ja siemen on aarrepuiden (*Bersama*) suvussa vaipallinen. Siemenen ravintovarasto eli siemenvalkuainen (endospermi) on tärkkelyspitoinen, ja alkio on pieni tai keskikokoinen.

Levinneisyys
------------

Mesipuukasvien kotiseutua ovat Afrikan keskiset ja eteläiset osat.

Luokittelu
----------

Mesipuukasvien heimossa on kaksi sukua ja kahdeksan lajia. Cronquistin järjestelmässä (1981) se liitettiin lahkoon Sapindales. Yhdessä heimojen Vivianiaceae, Greyiaceae ja Francoaceae kanssa se muodostaa kuitenkin kladin Geraniales-lahkon evoluutiopuussa. Kladin ominaisuuksia ovat muun muassa kierteinen lehtiasento, melko leveät lehtikannat ja terminaalinen terttukukinto.

### Suvut

* *Bersama* Fres. – aarrepuut
* *Melianthus* L. – mesipuut

Lähteet
-------

* Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. .

### Viitteet

1. 1 2  Stevens 2001–, Viitattu 16.1.2015
2. ↑
3. ↑


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q602296
* Wikispecies: Melianthaceae
* APNI: 54502
* CoL: CKC
* EPPO: 1MEIF
* FloraBase: 22929
* FoAO2: Melianthaceae
* Fossilworks: 55726
* GBIF: 3230710
* GRIN: 705
* IPNI: 77126627-1
* IRMNG: 113486
* ITIS: 28650
* NBN: NHMSYS0020824568
* NZOR: 19b15162-368b-46ad-82a0-342f47adb890
* POWO: urn:lsid:ipni.org:names:77126627-1
* Tropicos: 42000253
* VicFlora: ed94b99a-28ab-46cd-9d9a-21578a684be0
* Watson & Dallwitz: melianth
* WFO: wfo-7000000374

 |

 |
**Hiroshiman rauhan muistotilaisuus (The Peace Memorial Ceremony)** on vuosittainen muistotilaisuus jota vietetään Hiroshimassa, Japanissa.

Video seremoniasta. 
Jokaisena elokuun 6. päivänä, niin sanottuna "A-pommin päivänä", Hiroshiman kaupunki järjestää muistotilaisuuden jossa muistellaan atomipommien uhreja ja rukoillaan kestävän maailmanrauhan puolesta. Seremonia järjestetään Memorial Cenotaphin edessä Hiroshiman rauhanmuistopuistossa. Muistotilaisuuteen osallistuu kuolleiden perheiden jäseniä ja ihmisiä ympäri maailmaa. Ensimmäisen seremonian järjestettiin vuonna 1947.

 Japanin pääministeri Yasuo Fukuda seremoniassa elokuun 6. 2008.

Tilaisuudet Japanin ulkopuolella
--------------------------------

Muistotilaisuuksia järjestetään myös muualla maailmassa. 

Yksi merkittävä tapaus oli 6. elokuuta 1986, kun 18 henkilön Hiroshiman valtuuskunta saapui Israelin holokaustin uhrien muistomerkille Yad Vashemille ja piti lyhyen seremonian Yizkor -salissa. 

Helsingissä muistotilaisuutta vietetään yleensä Töölölahdella, jossa lasketaan veteen lyhtyjä atomipommien uhrien muistolle ja kokoonnutaan rauhan puolesta. Vuonna 2021 tilaisuuden järjestäjinä toimivat Suomen Rauhanliitto, Svenska Fredsvänner i Helsingfors, Helsingin seurakuntayhtymä ja Töölön seurakunta.

Katso myös
----------

* Hiroshiman rauhanmuistopuisto
* Hiroshiman ja Nagasakin atomipommitukset

Lähteet
-------

1. 1 2  Hiroshima Peace Memorial Ceremony & Peace Message Lantern Floating Ceremony - Visit Hiroshima *Hiroshima Peace Memorial Ceremony & Peace Message Lantern Floating Ceremony - Visit Hiroshima*. Viitattu 6.8.2021. (japaniksi)
2. ↑  Hiroshima Peace Memorial Museum | Exhibition | Permanent Exhibitions | 6 Hiroshima History | 6-3 Create a peaceful world | 6-3-1 Hiroshima City’s Commitment | 6-3-1-1 The Peace Memorial Ceremony *hpmmuseum.jp*. Viitattu 6.8.2021.
3. ↑  *Ma'ariv* (Israeli Hebrew daily), Aug. 7, 1986
4. ↑  Tapahtumat | Atomipommien uhreja muistetaan Töölönlahdella kynttilöin *Helsingin Sanomat*.  28.7.2021. Viitattu 6.8.2021.
**Elizalde** oli espanjalainen automerkki, jota valmistettiin Barcelonassa vuosina 1914-1928. Arturo Elizalde kehitti sukunimeään kantavan automerkin ollessaan Delahaye-auton maahantuoja.

Elizalde Tipo 20 vuodelta 1914
Elizalden malleja olivat esimerkiksi prototyyppi Tipo 11 vuodelta 1914 ja Model 29 (3817 cm³, nelisylinterinen moottori).

Vuonna 1920 Elizalde Tipo 48 oli maailman suurin henkilöauto. Sen 8-sylinterinen rivimoottori oli ensimmäisiä lajissaan ja tuotti 60 hevosvoimaa (eli 44 kilowattia; moottorin teho ilmoitettiin muodossa 50/60 hv, joista ensimmäinen luku tarkoittaa verohevosvoimia ja toinen todellista tehoa). Iskutilavuus oli 8143 cm³, neljä venttiiliä sylinteriä kohti ja etujarrut oli tehostettu. Autosta oli myös toinen versio, jossa oli 8-sylinterinen rivimoottori (5181 cm³) saavuttaen huippunopeuden 160 km/t.

Elizalde kilpa-auto Barcelonassa 1923
Elizalde valmisti kilpa-autoja ja kuljettajan ohjaamia ylellisiä autoja, esimerkiksi Elizalde Coupé de Ville -mallia. Elizalde-autoja käytti myös Espanjan hovi .

Lähteet
-------

Cars: Cars Collection, Suuri Tietokirja Autoista, osa 12, 1987

### Viitteet

1. 1 2  Cars, Suuri Tietokirja Autoista, osa 12, 1987, sivu 891
Cory Lidle
**Cory Fulton Lidle** (22. maaliskuuta 1972 Hollywood – 11. lokakuuta 2006 New York) oli yhdysvaltalainen baseball-pelaaja Major League Baseballissa, pelipaikaltaan syöttäjä. Kymmenvuotisen ammattilaisuransa aikana hän pelasi seitsemässä eri joukkueessa, viimeksi New York Yankeesissa. 

Lidle oli kotoisin Los Angelesista ja keksijä Robert Fultonin jälkeläisiä. Syntyjään Hollywoodista, hän kävi koulunsa West Covinan kaupungissa ja pääsi lukiosta 1990. Hän pelasi baseballia jo West Covinan aikoinaan joukkuetoverinaan muiden muassa toinen tuleva ammattilaispelaaja Jason Giambi. 7. tammikuuta 1997 naimisiin menneellä Lidlellä oli vaimonsa Melanie Varelan kanssa yksi poika nimeltä Christopher. Ensimmäisen pääsarjaottelunsa Lidle pelasi New York Metsissä 8. maaliskuuta 1997. Hänet myytiin New York Yankeesiin edellisestä joukkueestaan Philadelphia Philliesistä kesällä 2006.

Kuolema
-------

Kerrostalo, johon Cory Lidle törmäsi pienkoneella
Cory Lidlen harrastuksiin kuului lentäminen pienkoneilla. 11. lokakuuta 2006 iltapäivällä (Pohjois-Amerikan itärannikon aikaa) hänen nimiinsä rekisteröity lentokone mallia Cirrus SR-20 törmäsi newyorkilaiseen Belair Apartementsin kerrostaloon itäisellä 72. kadulla Manhattanin Upper East Sidellä. Koneessa olleet Lidle sekä hänen lennonopettajansa kuolivat törmäyksessä.. Lisäksi useita muita ihmisiä loukkaantui törmäyksessä, osa vakavasti.

New Yorkin kaupungissa tapahtunut lento-onnettomuus herätti välittömästi tiedotusvälineiden huomion Yhdysvalloissa ja jossain määrin muuallakin maailmassa. Monet epäilivät heti terrorismia ja viitattiin 11.9.2001 New Yorkissa tehtyihin iskuihin. Liittovaltion poliisi FBI kumosi kuitenkin nämä huhut viipymättä. Sitä paitsi pienkoneen törmäys ei aiheuta suurta vahinkoa ja turma tapahtui asuntoalueella eikä liikekeskustassa. Kun onnettomuuskoneen ohjaajaksi sitten paljastui tunnettu baseball-tähti, herätti tämä uutta kiinnostusta.

Cory Lidle oli toinen pienkoneturmassa surmansa saanut Yankeesin pelaaja: sieppari Thurman Munson kuoli yrittäessään laskeutua omalla koneellaan 1979. Lidle oli lentänyt vain seitsemän kuukautta eikä ollut erityisen kokenut pilotti, ja vaikka Cirrus SR20 -konemallissa onkin laskuvarjo koko konetta varten, ei siitä ollut tässä tilanteessa apua.

Joukkueet
---------

* New York Mets (1997)
* Tampa Bay Devil Rays (1999-2000)
* Oakland Athletics (2001-2002)
* Toronto Blue Jays (2003)
* Cincinnati Reds (2004)
* Philadelphia Phillies (2005-2006)
* New York Yankees (2006)

Lähteet
-------

1. ↑
2. ↑
3. ↑   (Arkistoitu – Internet Archive)
4. ↑   (Arkistoitu – Internet Archive)
5. ↑

Aiheesta muualla
----------------

* Cory Lidle ammattilaispesäpallojoukkueen sivuilla (Arkistoitu – Internet Archive)
* Lidlen pesäpallotilastoja

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa

 |
|  |
| Muut | 
* SNAC

 |

 |
Eliá  
Ελιά

|  |  |
| --- | --- |
| Sijainti | 
40°13′30″N, 23°45′48″E, SithoníaChalkidikí, Keski-MakedoniaKreikka |
| Vesialue | 
Singitikóslahti |
| Merialue | 
Egeanmeri, Välimeri |
| Pinta-ala | 
0,009 km² |

Väestö| Asukasluku | 
0 |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Eliá** (kreik. Ελιά) on pieni Kreikan saari, joka sijaitsee Singitikóslahdessa Sithonían niemen itärannikolla sen ja Diáporoksen saaren välissä. Saaren pinta-ala on noin 0,009 neliökilometriä ja se on asumaton (vuonna 2011). Hallinnollisesti Eliá kuuluu Sithonían kuntaan, Chalkidikín alueyksikköön ja Keski-Makedonian alueeseen. Se on osa Ágios Nikólaoksen kyläyhdyskuntaa. Eliásta koilliseen sijaitsee Peristérin saari.

Lähteet
-------

1. ↑  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
**Hirschfeld-krateeri** on antiikin kreikkalainen krateeri, joka on tehty geometrisella kaudella noin vuonna 750–735 eaa. Nykyisin se on esillä Kansallisessa arkeologisessa museossa Ateenassa (NAMA 990).

Krateeri kuuluu suurikokoisten niin kutsuttujen Dipylon-vaasien perinteeseen ja toiminut muiden tyypin vaasien tavoin haudan merkkinä. Sen maalauskoristelun on tehnyt niin kutsuttu Hirschfeld-maalari. Hän sekä vaasi ovat saaneet nimensä vaasia ensimmäisenä tutkineesta arkeologi Gustav Hirschfeldistä. Vaasi löytyi Ateenasta Dipylon-portin ympäristön kaivauksissa vuonna 1870.

Krateerin koristelu kiertää vaasia geometriselle keramiikalle tyypillisinä kuvanauhoina, joissa on siluettimaisesti maalattuja ihmisiä ja eläimiä. Kuvitus esittää hautausaihetta.

Prothesis eli vainajan sureminen. Yksityiskohta krateerista.

Lähteet
-------

1. ↑  178109: Attisch spätgeometrischer Krater, sog. Hirschfeld-Krater *Arachne*. Viitattu 10.2.2020.
2. 1 2  Hirschfeld Painter *Brill’s New Pauly*. Brill. Viitattu 10.2.2020.
3. ↑  de Grummond, Nancy Thomson: *Encyclopedia of the History of Classical Archaeology*, s. 592. Routledge, 2015. ISBN 1134268548. Teoksen verkkoversio.

Aiheesta muualla
----------------

* Kuvia tai muita tiedostoja aiheesta **Hirschfeld-krateeri** Wikimedia Commonsissa
**Hezb-e-Islami** tai **Hizb-i-Islami** on afganistanilainen islamistinen järjestö ja puolue. Sillä on 34 edustajaa maan parlamentin alahuoneessa.

Järjestö perustettiin 1970-luvulla Pakistanissa. Se oli ehkä radikaalein ja kurinalaisin neuvostojoukkoja vastaan taistelleista järjestöistä Afganistanissa 1980-luvulla. Järjestö sai rahallista ja aseapua Yhdysvalloista Pakistanin kautta.

Mohammed Yunus Khalisin johtama ryhmittymä irtautui Hezb-e-Islamista ja käyttää edelleen samaa nimeä.

Neuvostojoukkojen vetäytymisen ja Afganistanin demokraattisen tasavallan syrjäytyksen jälkeen sen johtaja Gulbuddin Hekmatyar valittiin Afganistanin pääministeriksi. Puolueen merkittävin vastustaja oli Burhanuddin Rabbanin Jamiat-i-Islami. Tammikuussa 1994 Abdul Rashid Dostam liittyi Hekmatyarin puolelle yrityksessä kaataa Rabbani.

Hezb-e-Islami ei kuulunut talibaneja vastaan taistelevaan Pohjoisen liittoon. Se otti Talibanilta verettömästi haltuunsa Jalalabadin kaupungin (ilmeisesti Khalisin ryhmä) Talibanin kärsittyä tappioita Yhdysvalloille 2001.

Vuonna 2002 Hekmatyarin johtama ryhmä Hezb-e-Islamista yritti syrjäyttää Yhdysvaltain tukeman Afganistanin johtajan Hamid Karzain. Sittemmin Hekmatyarin johtama ryhmä, josta käytetään nimitystä Hezb-e-Islami Gulbuddin (HIG), on irtautunut Hezb-e-Islamin poliittisesta siivestä, ja sitä pidetään nykyisin omana järjestönään.

Lähteet
-------

* Hizb-i-Islami (Islamic Party) , GlobalSecurity
* Vallankaappaushanke kumoon Afganistanissa, Verkkouutiset, 4.4.2002 (kuollut linkki)

### Viitteet

1. ↑  Hezb-e-Islami of Gulbuddin Hekmatyar has 34 members in the lower house of parliament, Institute for War & Peace Reporting, ARR No. 210, April 6, 2006
2. 1 2  Taliban, HIG ja al-Qaida, mil.fi (Archive.org, 2008)
3. ↑  Tärkeä Jalalabad pataaniryhmän haltuun, HS, 15.11.2001
**Artemisionin ratsastaja** on antiikin kreikkalainen pronssiveistos, joka esittää hevosella ratsastavaa poikaa. Se on ajoitettu hellenistiselle kaudelle noin vuoteen 300–100 eaa. Veistos on saanut nimensä siitä, että se löydettiin roomalaisaikaisesta hylystä Artemísion eli Artemisionin niemen edustalta. Nykyisin veistos on sijoitettu Kansalliseen arkeologiseen museoon (sali 21) Ateenassa.

Artemisionin ratsastaja.
Veistoksen tekijää ei tunneta. Viimeaikaisissa tutkimuksissa työ ajoitetaan yleisimmin noin vuosille 150–140 eaa. Se on todennäköisesti ollut omistettu jollekin merkittävälle pyhäkölle. Erään teorian mukaan veistos olisi osa Mummiuksen sotasaalista Korintista vuodelta 146 eaa. ja ollut Attalos II:n omistuksessa matkalla Pergamoniin. Veistoksen ensimmäiset osat löydettiin merenpohjasta vuonna 1928 ja loput vuonna 1937. Tämän jälkeen teos on kunnostettu.

Veistos esittää täyttä vauhtia laukkaavalla kilpahevosella ratsastavaa hyvin nuorta afrikkalaista poikaa. Pojalla on yllään lyhyt khiton ja sandaalit. Toisessa kädessään hänellä ovat suitset ja toisessa piiska. Kokonaisuus on kuvattu hyvin elävästi ja realistisesti. Koko veistoksen korkeus on noin 2,1 metriä ja pituus noin 2,9 metriä. Ratsastajapojan korkeus on noin 0,84 metriä. Tutkijoiden mukaan on mahdollista, että poika on veistetty eri aikaan kuin hevonen. Teos on säilynyt nykyaikaan lähes kokonaisena, ja se on yksi parhaiten säilyneistä ja samalla merkittävimmistä antiikin kreikkalaisista pronssiveistoksista.

Lähteet
-------

1. 1 2 3  Athens, NM 15177 (Sculpture) *Perseus*. Viitattu 22.8.2016.
2. 1 2 3  Jockey of Artemision Ministry of Culture and Sports. Viitattu 22.8.2016.
3. ↑  X 15177 National Archaeological Museum.  Arkistoitu 12.7.2012. Viitattu 22.8.2016.
4. ↑  Grossman, Janet Burnett: Review: Seán Hemingway, The Horse and Jockey from Artemision: A Bronze Equestrian Monument of the Hellenistic Period *Bryn Mawr Classical Review*.  2005.02.18. Viitattu 22.8.2016.

Kirjallisuutta
--------------

* Hemingway, Seán: *The Horse and Jockey from Artemision: A Bronze Equestrian Monument of the Hellenistic Period*. Berkeley: University of California Press, 2004. ISBN 0-520-23308-5.

Aiheesta muualla
----------------

* Kuvia tai muita tiedostoja aiheesta **Artemisionin ratsastaja** Wikimedia Commonsissa
**IK Brage** on ruotsalaisesta Borlängen kaupungista kotoisin oleva jalkapalloseura. Se pelaa kaudella 2021 Ruotsin toiseksi korkeimmalla sarjatasolla Superettanissa. 

Seura on pelannut historiansa ajan pääosin toiseksi ja kolmanneksi korkeimmilla sarjatasoilla. Ruotsin pääsarjassa Allsvenskanissa se on pelannut 18 kauden ajan, ensimmäistä kertaa vuonna 1938 ja edellisen kerran kaudella 1993. 

IK Bragen menestyksekkäimmät vuodet osuvat 1980-luvulle. Vuosina 1980 ja 1981 seura sijoittui Allsvenskanissa kolmanneksi. Joukkue saavutti pronssia myös 1940. Seuran yleisöennätys on 14 206 katsojaa vuonna 1965 GAIS:a vastaan pelatussa ottelussa.*lähde?*

Suomalaisista pelaajista IK Bragen riveissä ovat esiintyneet Harri Holli (1972), Jarmo Alatensiö (1988–1989) ja Jesper Johansson (2003–2004).

IK Brage eurokentillä
---------------------

| Kausi | Cup | Vastustaja | Kotiottelu | Vierasottelu | Yhteistulos |
| --- | --- | --- | --- | --- | --- |
| 1982–1983 | UEFA Cup | Tanska Lyngby FC | 2–2 | 2–1 | 4–3 |
| 1982–1983 | UEFA Cup | Länsi-Saksa Werder Bremen | 2–6 | 0–2 | 2–8 |
| 1988–1989 | UEFA Cup | Italia Inter Milan | 1–2 | 1–2 | 2–4 |

Lähteet
-------

* IK Bragen kotisivut
* Euroopan jalkapalloliiton UEFA:n sivut
Kathrin Lang
**Kathrin Cornelia Lang** (o.s. **Hitzer**, s. 3. syyskuuta 1986 Balingen) on saksalainen uransa lopettanut ampumahiihtäjä.

Lang saavutti junioreiden MM-kilpailuissa kaksi hopeamitalia: sprinttikilpailussa Ranskan Haute Maurienne'ssa 2004 ja viestissä Kontiolahdella 2005. Ensimmäisissä aikuisten MM-kilpailuissaan Anterselvassa 2007 hän kuului viidenneksi sijoittuneeseen Saksan sekaviestijoukkueeseen. Östersundin MM-kisoissa 2008 hän oli sprintissä kahdestoista ja takaa-ajossa yhdeksäs.

Lang sijoittui maailmancupissa ensimmäisen kerran palkintosijalle oltuaan kolmas takaa-ajokilpailussa Lahdessa 4. maaliskuuta 2007. Ensimmäisen voittonsa hän saavutti niin ikään takaa-ajossa Hanti-Mansijskissa 8. maaliskuuta 2008. 

Lang lopetti uransa ampumahiihtäjänä kauteen 2013–2014.

Maailmancupin palkintosijat
---------------------------

* Kausi 2006–2007: Lahti: takaa-ajossa kolmas, Oslo: yhteislähdössä toinen, Hanti-Mansijsk: yhteislähdössä kolmas
	+ Kokonaiscupissa kymmenes, yhteislähtöcupissa neljäs
* Kausi 2007–2008: Hanti-Mansijsk: takaa-ajossa ja yhteislähdössä voitto

Lähteet
-------

* Kathrin Lang Kansainvälinen ampumahiihtoliitto (IBU).  (englanniksi)

### Viitteet

1. ↑  Kathrin Lang – offizielle Webseite: Kathrin Lang *kathrin-lang.com*.  Arkistoitu 6.3.2016. Viitattu 4.4.2018. (saksaksi)

Aiheesta muualla
----------------

* Virallinen sivusto (saksaksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |
**Eljas Verve** (s. 29. elokuuta 1959) on blues-, bluesrock- ja jazzkitaristi. Verven tunnetuin tallenne lienee vuonna 2017 tehty *Fool for Love* -ep-levy, joka on kuunneltavissa useimmissa suoratoistopalveluissa. Siitä on myös otettu pieni CD-painos. Verve on viime vuosina soittanut useissa blues ja roots -musiikkia esittävissä kokoonpanoissa ja työskennellyt aiemmin (1986–2007) muun muassa radiotoimittajana, viimeksi Yleisradiossa. Verve on myös tehnyt joitakin käsikirjoituksia ja näytellyt avustavissa sivurooleissa elokuvissa *Esinäytös* ja *Vääpeli Sadon tapaus*. Eljas Verve toimi 1980-luvun alkupuolella vuoden verran Helsingin Kellariteatterin puheenjohtajana.*lähde?* Eljas Verve asuu Haminassa ja on vapaa kirjoittaja ja muusikko. Viime vuosina Eljas Verve on soittanut muun muassa yhtyeissä Sand Road Blues Band ja Eljas Verve Blues Band. Viimeksi Helsingissä toimineen Eljas Verven bluesrock trion nimi oli Eljas Verve & Band.

Lähteet
-------

* 
* 
* 
* 
* 
*

Aiheesta muualla
----------------

* 
*